## Uredba o izmjeni Uredbe o Popisu robe s dvojnom namjenom

### NN 57/2008 (20.5.2008.), Uredba o izmjeni Uredbe o Popisu robe s dvojnom namjenom

# VLADA REPUBLIKE HRVATSKE

**1950**

Na temelju članka 3. Zakona o izvozu robe s dvojnom namjenom
(»Narodne novine«, broj 100/2004), Vlada Republike Hrvatske je na sjednici
održanoj 8. svibnja 2008. godine donijela

## UREDBU

### O IZMJENI UREDBE O POPISU ROBE S DVOJNOM NAMJENOM

Članak 1.

U Uredbi o Popisu robe s dvojnom namjenom (»Narodne novine«,
br. 184/2004 i 62/2007), Prilog – Popis robe s dvojnom namjenom zamjenjuje se s
Prilogom – Popis robe s dvojnom namjenom, koji je sastavni dio ove Uredbe.

Članak 2.

Ova Uredba stupa na snagu osmog dana od dana objave u
»Narodnim novinama«.

Klasa: 331-02/08-01/05
Urbroj: 5030105-08-1
Zagreb, 8. svibnja 2008.

Predsjednik
**dr. sc. Ivo Sanader**, v. r.

PRILOG

POPIS ROBE S DVOJNOM NAMJENOM

OPĆENITE NAPOMENE UZ PRILOG

1. Za kontrolu robe koja je namijenjena ili modificirana za vojnu uporabu,
vidjeti odgovarajući Popis kontrolirane robe vojne namjene. Napomene u ovom
Prilogu »VIDI TAKOĐER POPIS ROBE VOJNE NAMJENE« odnose se na navedeni popis.
2. Predmet kontrola sadržanih u ovom Prilogu ne treba biti ukinut izvozom bilo
kojih roba koje nisu kontrolirane (uključujući i tvorničko postrojenje) koje
sadrže jednu ili više kontroliranih komponenti, kad su kontrolirana komponenta
ili komponente glavni element tih roba i lako ih se može ukloniti ili koristiti
u druge svrhe.
 *POZOR: Pri procjeni treba li kontroliranu komponentu ili komponente smatrati
glavnim elementom, potrebno je odvagnuti faktore količine, vrijednosti i
upotrijebljenog tehnološkog znanja te ostale posebne okolnosti zbog kojih bi
kontrolirana komponenta ili komponente mogle postati glavnim elementom
nabavljene robe.*3. Roba navedena u ovom Prilogu obuhvaća novu i upotrijebljenu robu.

NAPOMENA O NUKLEARNOJ TEHNOLOGIJI (NNT)
(Tumačiti zajedno s odjeljkom E
Kategorije 0)

»Tehnologija« izravno povezana s bilo kojom robom kontroliranom u Kategoriji 0
nadzire se u skladu s odredbama Kategorije 0.
»Tehnologija« za »razvoj«, »proizvodnju« ili »korištenje« kontrolirane robe
ostaje pod kontrolom čak i kad se odnosi na robu koja nije kontrolirana.
Odobravanjem robe za izvoz također se odobrava i izvoz istom krajnjem korisniku
minimalne »tehnologije« potrebne za postavljanje, rad, održavanje i popravak
robe.
Kontrola prijenosa »tehnologije« ne odnosi se na informacije »u javnom
vlasništvu« ili na »temeljna znanstvena istraživanja«.

NAPOMENA O TEHNOLOGIJI OPĆENITO (NTO)
(Tumačiti zajedno s odjeljkom E Kategorija 1. do 9.)

Izvoz »tehnologije« koja je »potrebna« za »razvoj«, »proizvodnju« ili
»korištenje« robe pod nadzorom u Kategorijama 1 do 9, nadzire se u skladu s
odredbama Kategorija 1 do 9.
»Tehnologija« »potrebna« za »razvoj«, »proizvodnju« ili »korištenje«
kontrolirane robe ostaje pod kontrolom čak i kad se primjenjuje na robu koja
nije kontrolirana.
Kontrola se ne odnosi na onu »tehnologiju« koja je minimalno potrebna za
postavljanje, rad, održavanje (provjeru) i popravak one robe koja nije
kontrolirana ili čiji je izvoz odobren.
 *POZOR: Ovo se ne odnosi na »tehnologiju« navedenu u 1E002.e., 1E002.f., 8E002.a.
i 8E002.b.*Nadzor prijenosa »tehnologije« ne odnosi se na informacije »u javnom
vlasništvu«, na »temeljna znanstvena istraživanja« niti na minimum informacija
potrebnih za primjenu patenata.

NAPOMENA O SOFTVERU OPĆENITO (NSO)
(Ova napomena odbacuje svaku kontrolu unutar odjeljka D Kategorija 0 do 9.)

Kategorije 0 do 9 iz ovog popisa ne kontroliraju »softver« koji je:
a. Općenito dostupan javnosti zato što:

1. se prodaje iz zaliha u maloprodaji, bez ograničenja, na slijedeće načine:

a. transakcijama preko prodajnog pulta;

b. transakcijama putem poštanske narudžbe;

c. elektronskim transakcijama; ili

d. transakcijama putem telefonske narudžbe; i
2. namijenjena za ugradnju od strane korisnika bez dodatne značajnije podrške
dobavljača; ili
*POZOR: Stavka a. Napomene o softveru općenito ne odnose se na »softver« naveden
u Kategoriji 5 – Dio 2 (»Informacijska sigurnost«).*b. »u javnom vlasništvu«.

DEFINICIJE IZRAZA KOJI SE KORISTE U OVOM PRILOGU

Definicije izraza u ‘jednostrukim navodnicima’ navedene su u Tehničkoj napomeni
uz taj izraz.
Definicije izraza u »dvostrukim« navodnicima su, kako slijedi:

*POZOR: U zagradama iza definiranog izraza navedene su odgovarajuće kategorije.*»Točnost« (2 6), obično mjerena kao netočnost, znači najveće odstupanje,
pozitivno ili negativno, od navedene prihvaćene standardne ili stvarne
vrijednosti.
»Aktivni sustavi za kontrolu leta« (7) su sustavi čija je funkcija sprječavanje
nedozvoljenih kretnji letjelice ili rakete ili strukturnih opterećenja, putem
samostalne obrade izlaznih signala od više senzora i koji potom daju preventivne
komande radi automatske kontrole.
»Aktivni piksel« (6 8) je najmanji (pojedinačni) element poluvodičkog niza koji
ima funkciju fotoelektričnog prijenosa kad je izložen svjetlosnom
(elektromagnetskom) zračenju.
»Prilagođeno za ratnu uporabu« (1) znači svaku promjenu ili odabir (kao što su
promjena čistoće, roka trajanja, virulentnosti, karakteristika širenja ili
otpornosti na UV zračenje) kojima je cilj povećati učinkovitost u uzrokovanju
ljudskih ili životinjskih žrtava, slabljenja opreme ili uništavanja usjeva ili
okoliša.
»Letjelica« (1 7 9) označava zračno vozilo s fiksnim krilima, krilima
promjenjive geometrije, rotirajućim krilima (helikopter), zakretnim rotorom (tilt
rotor) ili zakretnim krilom (tilt wing).
 *POZOR: Vidi također »civilna letjelica«.*»Sve raspoložive kompenzacije« (2) znači nakon što su razmotrene sve provedive
mjere koje proizvođaču stoje na raspolaganju da svede na najmanju mjeru sve
sistematske pogreške pozicioniranja za određeni alatni stroj.
»Dodijeljen od ITU« (3 5) znači dodijeljene frekvencijske pojaseve u skladu sa
važećim izdanjem Međunarodne unije za telekomunikacije (ITU) o radijskim
propisima za primarne, dozvoljene i sekundarne usluge.
 *POZOR: Dodatna i alternativna dodjela nije uključena*»Odstupanje od kutnog položaja« (2) znači najveću razliku između kutnog položaja
i stvarnog, s velikom točnošću izmjerenog kutnog položaja nakon što je radni dio
ploče zakrenut iz svojeg početnog položaja (poziv na: VDI/VDE 2617, Nacrt:
‘Rotirajuće ploče na uređajima za mjerenje koordinata’).
»Asimetrični algoritam« (5) znači kriptografski algoritam koji koristi
različite, matematičke ključeve za šifriranje i dešifriranje.
 *POZOR: Uobičajena upotreba »asimetričnih algoritama« je upravljanje ključem.*»Automatsko praćenje cilja« (6) označava tehniku obrade kojom se automatski
određuje i daje kao izlazni podatak ekstrapolirana vrijednost najvjerojatnijeg
položaja cilja u stvarnom vremenu.
»Vrijeme zadrške širenja osnovnog zapornog sklopa« (3) znači vrijednost zadrške
širenja koja odgovara osnovnom zapornom sklopu koji se koristi u »monolitnom
integriranom sklopu«. Za ‘porodicu’ »monolitnih integriranih sklopova«, ovo može
biti navedeno ili kao zadrška širenja za tipični zaporni sklop unutar određene
‘porodice’ ili kao tipična zadrška širenja za zaporni sklop unutar određene
‘porodice’.
 *POZOR 1: »Vrijeme zadrške širenja osnovnog zapornog sklopa« ne smije se
zamijeniti sa zadrškom ulaska/izlaza složenog »monolitnog integriranog sklopa«.

POZOR 2: ‘Porodica’ se sastoji od svih integriranih sklopova na koje se odnosi
sve u nastavku navedeno a što je vezano na metodologiju izrade i specifikacije
osim njihovih funkcija:*a. zajednička arhitektura hardvera i softvera;
b. zajednička projektna i procesna tehnologija; i
c. zajedničke osnovne karakteristike.
»Temeljna znanstvena istraživanja« (NTO NNT) znače eksperimentalni ili teoretski
rad kojem je cilj prvenstveno prikupljati nova znanja o temeljnim načelima
pojava ili činjenica koje se mogu promatrati a koji nije prvenstveno usmjeren
prema određenoj praktičnoj primjeni ili cilju.
»Pretpobuda« (akcelerometar) (7) znači izlazni podatak akcelerometra kad se
ubrzanje ne primjenjuje.
*»Camming«* (2) znači osni pomak u jednom okretu glavnog vretena mjereno u ravnini
okomitoj na prednju ploču vretena, u točci do oboda prednje ploče vretena (poziv
na: ISO 230/1 1986, stavak 5.63).
»Predoblici od ugljikovog vlakna » (1) znače uređen raspored neprevučenih ili
prevučenih vlakana s namjerom da se uspostavi struktura udjela (jedinke) prije
uvođenja »matrice« kako bi se oblikovao »kompozit«.
»CE« znači isto što i »računalni element«.
»CEP« (krug jednake vjerojatnosti) (7) je mjera točnosti; polumjer kruga
centriran na metu, pri određenom dometu, u koji pada 50 % tereta.
»Kemijski laser« (6) znači »laser« u kojem se oslobođenom energijom kemijske
reakcije proizvodi pobuđena vrsta.
»Kemijska smjesa« (1) znači krut, tekuć ili plinovit proizvod dobiven od dvije
ili više komponenti koje ne djeluju međusobno pod uvjetima u kojima je smjesa
uskladištena.
»Protuzakretni upravljački sustavi regulirani strujanjem zraka ili upravljački
sustavi smjera regulirani strujanjem zraka » (7) su sustavi koji koriste zrak
koji struji preko aerodinamičnih površina kako bi povećali ili obuzdali sile
koje stvaraju površine.
»Civilna letjelica« (1 7 9) znači one »letjelice« navedene po oznakama u
objavljenim popisima potvrda o sposobnosti za let koje su objavile civilne
zrakoplovne vlasti da mogu letjeti na komercijalnim civilnim domaćim i inozemnim
rutama ili za zakonite civilne, privatne ili poslovne potrebe.
 *POZOR: Vidi također »letjelica«.*»Sumješavanje« (1) znači miješanje filamenata termoplastičnih vlakana i ojačanih
vlakana kako bi se dobila vlaknasto ojačana »matrična« mješavina u potpuno
vlaknastom obliku.
»Usitnjavanje« (1) znači postupak smanjivanja obujma materijala do čestica
drobljenjem ili mljevenjem.
»Signalizacija zajedničkim kanalom« (5) je metoda signaliziranja kojom se jednim
kanalom prenosi, putem označenih poruka, signalizacijska informacija koja se
odnosi na više sklopova ili poziva i druge informacije koje se koriste za
upravljanje mrežom.
»Upravljački sklop kanala za komunikaciju« (4) znači fizičko sučelje koje
nadzire protok sinkronih ili asinkronih digitalnih informacija. To je skup koji
se može integrirati u računalo ili telekomunikacijsku opremu kako bi se osigurao
komunikacijski pristup.
»Kompozit« (1 2 6 8 9) znači »matricu« i dodatnu fazu ili dodatne faze koje se
sastoje od čestica, niti, vlakana ili bilo koje njihove kombinacije, koji imaju
određenu svrhu ili svrhe.
»Složene teoretske performanse« (»CTP«) (3 4) mjera je računalnog rada dana u
milijunima teoretskih operacija u sekundi (Mtops), računano pomoću skupa
»računalnih elemenata« (»CE«).
 *POZOR: Vidi Kategoriju 4, Tehnička napomena.*»Složeni rotirajući stol« (2) znači ploču koja omogućava da predmet koji se
obrađuje rotira i zakreće oko dviju neparalelnih osi, koje se mogu istovremeno
usklađivati za »konturnu kontrolu«.
»Računalni element« (»CE«) (4) znači najmanju računalnu jedinicu koja daje
aritmetički ili logički rezultat.
»Konturna kontrola« (2) znači dva ili više »numerički kontrolirana« gibanja koji
djeluju u skladu s naredbama koje određuju slijedeći zahtijevan položaj i
potrebne brzine dobave da se postigne navedeni položaj. Brzine dobave se
razlikuju u odnosu jedna na drugu kako bi se dobla željena kontura (poziv na:
ISO/DIS 2806-1980).
»Kritična temperatura« (1 3 6) (ponekad se odnosi na temperaturu prijenosa)
određenog »supervodljivog« materijala znači temperaturu pri kojoj materijal gubi
sav otpor na tok izravne električne struje.
»Kriptografija« (5) znači disciplinu koja utjelovljuje načela, sredstva i metode
pretvaranja podataka kako bi se sakrio njihov informacijski sadržaj, spriječilo
njihovo neotkriveno mijenjanje ili spriječilo njihovo neovlašteno korištenje.
»Kriptografija« je ograničena na pretvaranje informacija pomoću jednog ili više
‘tajnih parametara’ (npr., kripto varijabli) ili pridruženog upravljanja
ključem.
 *POZOR: ‘Tajni parametar’: konstanta ili ključ koji se taji od drugih ili se
koristi samo unutar skupine.*»CTP« znači isto što i »složena teoretska performansa«.
Sustavi »usporedne navigacije na temelju podataka » (»DBRN«) (7) znače sustave
koji koriste različite izvore prethodno izmjerenih kartografskih podataka
integriranih radi dobivanja točnog navigacijskog podatka u dinamičnim uvjetima.
Izvori podataka uključuju batimetričke karte, zvjezdane karte, gravitacijske
karte, magnetne karte ili trodimenzionalne digitalne terenske karte.
»Brzina signaliziranja podataka« (5) znači brzinu, kako je definirana Preporukom
53-36 ITU-a, uzimajući u obzir da, za nebinarne modulacije, bod i bit u sekundi
nisu jednaki. Treba uključiti bitove za funkcije šifriranja, provjere i
sinkronizacije.

*POZOR 1: Pri određivanju »brzine signaliziranja podataka«, isključit će se
servisni i upravljački kanali.

POZOR 2: Radi se o maksimalnoj brzini u jednom smjeru, odnosno, o maksimalnoj
brzini ili prijenosa ili prijema.*»Deformirajuća ogledala » (6) (također poznata kao adaptivna optička ogledala)
znače ogledala koja imaju:
a. Jednu kontinuiranu optičku reflektirajuću površinu koja se dinamično
deformira primjenom pojedinog zakretnog momenta ili sile čime se kompenzira
distorzija oblika optičkog vala koji pada na ogledalo; ili
b. Višestruke optičke refleksirajuće elemente koje je moguće pojedinačno i
dinamično prerazmjestiti primjenom zakretnih momenata ili sila čime se
kompenzira distorzija oblika optičkog vala koji pada na ogledalo.
»Osiromašeni uranij« (0) znači uranij koji je osiromašen izotopom 235 ispod
razine u kojoj se pojavljuje u prirodi.
»Razvoj« (NTO NNT All) se odnosi na sve faze prije serijske proizvodnje kao što
su: projektiranje, projektno istraživanje, analize projekta, projektni koncepti,
sastavljanje i ispitivanje prototipova, pokusni proizvodni planovi, podaci o
projektu, postupak pretvaranja projektnih podataka u proizvod, projekt
konfiguracije, projekt spajanja, nacrti.
»Spajanje difuzijom« (1 2 9) znači molekularno spajanje u čvrstom stanju
najmanje dva odvojena metala u jedan zajedničke čvrstoće koja je jednaka
čvrstoći slabijeg materijala.
»Digitalno računalo« (4 5) znači opremu koja može, u obliku jedne ili više
odvojenih varijabli, izvoditi sve od navedenog u nastavku:
a. Prihvaćati podatke;
b. Pohranjivati podatke ili naredbe u stalne ili promjenjive (ispisne) uređaje
za pamćenje;
c. Obrađivati podatke pomoću pohranjenog slijeda naredbi koje je moguće
modificirati; i
d. Osigurati izlazne podatke.

*POZOR: Promjene pohranjenog slijeda naredbi uključuju zamjenu fiksnih uređaja za
pamćenje ali ne i fizičku promjenu ožičenja ili međuspojeva.*»Brzina digitalnog prijenosa« (5) znači ukupnu brzinu prijenosa bita informacije
koja se izravno prenosi bilo kojom vrstom medija.

*POZOR: Vidi također »ukupnu brzinu digitalnog prijenosa«.*»Izravno hidrauličko prešanje« (2) znači proces deformiranja koji koristi
fleksibilni spremnik ispunjen fluidom u izravnom kontaktu s radnim predmetom.
»Brzina otklona« (gyro) (7) znači brzinu devijacije izlaznog otklona od željenog
izlaza. Sastoji se od nasumičnih i sistematskih komponenti i izražen je kao
ekvivalent ulaznog kutnog pomaka po jedinici vremena u odnosu na inertan
prostor.
»Dinamički prilagođeno usmjeravanje« (5) znači automatsko preusmjeravanje
prometa koje se temelji na očitanju i analizi trenutnog stanja/uvjeta mreže.
 *POZOR: Ovo ne uključuje slučajeve odluka o usmjeravanju donešenih na temelju
prethodno utvrđenih podataka.*»Dinamički analizatori signala« (3) znači »analizatore signala« koji koriste
tehnike digitalnog uzimanja uzoraka i transformacije kako bi oblikovali
Fourierov prikaz spektra danog oblika vala uključujući amplitudne i fazne
informacije.
 *POZOR: Vidi također »analizatore signala«.*»Efektivni gram« (0 1) »posebnog fisibilnog materijala« znači:
a. Za izotope plutonija i uranija-233, težinu izotopa u gramima;
b. Za uranij obogaćen za 1 posto ili više u izotopu uranija-235, težinu elementa
u gramima pomnoženu s kvadratom obogaćenja izražen kao decimalni razlomak
težine;
c. Za uranij obogaćen manje od 1 posto u izotopu uranija-235, težinu elementa u
gramima pomnoženu s 0,0001.
»Elektronički sklop« (2 3 4 5) znači broj elektronskih komponenti (npr.,
‘elemenata kruga’, ‘odvojenih komponenti’, integriranih krugova, itd.) koje su
zajedno povezane kako bi obavljale (a) posebnu(e) funkciju(e), koje se kao
cjelinu može zamijeniti i koje se normalno može rastaviti.
 *POZOR 1: ‘Element kruga’: jedini aktivni ili pasivni funkcionalni dio
elektronskog kruga, kao što je jedna dioda, jedan tranzistor, jedan otpornik,
jedan kondenzator itd.

POZOR 2: ‘Zasebna komponenta’: posebno pakiran ‘element kruga’ sa svojim
vlastitim vanjskim vezama.*»Elektronički upravljana antena s faznom rešetkom » (5 6) znači antenu koja
tvori zraku pomoću faznog sprega, odnosno smjer zrake se kontrolira pomoću
kompleksnih koeficijenata pobude elemenata koji zrače i smjer te zrake može se
mijenjati po azimutu ili elevaciji, ili u oboje, primjenom električnog signala i
prilikom prijenosa i prilikom prijema.
»Krajnji radni element« (2) znači hvataljke, ‘aktivne alatne jedinice’ i svaki
drugi alat koji je pričvršćen na osnovnu ploču na kraju radne ruke »robota«.
 *POZOR: Aktivna alatna jedinica’ znači uređaj kojim se na predmetu koji se
obrađuje primjenjuju pobudna energija, procesna energija ili očitavanje.*»Ekvivalentna gustoća« (6) znači masu optike po jedinici optičke površine
projicirane na optičku plohu.
»Ekspertni sustavi« (7) znači sustave koji daju rezultate primjenom pravila na
podatke koji su pohranjeni neovisno od »programa« i koji mogu bilo koje od
navedenog u nastavku:
a. Automatski modificirati »izvorni kod« koju uvodi korisnik;
b. Osigurati znanje povezano s vrstom problema u kvazi-prirodnom jeziku; ili
c. Steći znanje potrebno za njihov razvoj (simbolična obuka).
»FADEC« je isto što i »Full Authority Digital Engine Control – digitalno
upravljanje motorom s punim ovlastima«.
»Tolerancija pogreške« je (4) sposobnost računalnog sustava da, nakon otkaza
bilo koje od svojih komponenti hardvera ili »softvera«, nastavi raditi bez
intervencije čovjeka na danoj razini usluge koja pruža: neprekinutost rada,
cjelovitost podataka i obnovu rada u određenom vremenu.
»Vlaknasti ili filamentni materijali« (0 1 2 8) uključuju:
a. Neprekinute »monofilamente«;
b. Neprekinute »pređe« i »prediva«;
c. »Vrpce«, tkanine, nasumične rogožine i gajtane;
d. Sjeckana vlakna, vlaknasta vlakna i koherentni vlaknasti prekrivači;
e. Niti, monokristalne ili polikristalne, bilo koje dužine;
f. Aromatsku poliamidnu kašu.
»Integrirani krug s filmom« (3) znači polje ‘elemenata kruga’ i metalnih
međuspojeva koji je nastao taloženjem debelog ili tankog filma na izolacijsku
»podlogu«.
 *POZOR: ‘Element kruga’ je jedini aktivni ili pasivni funkcionalni dio
elektronskog kruga, kao što je jedna dioda, jedan tranzistor, jedan otpornik,
jedan kondenzator, itd.*»Fiksni« (5) znači da algoritam za šifriranje ili kompresiju ne može prihvatiti
parametre koji dolaze izvana (npr. kriptografske ili varijable ključa) niti ga
može promijeniti korisnik.
»Skup optičkih senzora za kontrolu leta« (7) je mreža distribuiranih optičkih
senzora koji upotrebljavaju »laserske« zrake kako bi dali podatke za kontrolu
leta u stvarnom vremenu za potrebe obrade na samoj platformi (ON BOARD).
»Optimizacija putanje leta« (7) je postupak koji umanjuje odstupanja od četvero-dimenzionalne
(prostor i vrijeme) željene putanje s ciljem maksimiziranja performansi ili
učinkovitosti borbenog leta.
»Žarišna ravninska ploha« (6) znači linearni ili dvodimenzionalni ravninski
sloj, ili kombinaciju ravninskih slojeva, individualnih detektorskih elemenata,
sa ili bez elektronike za očitanje, koji rade u žarišnoj ravnini.
 *POZOR: Ovo ne treba uključivati gomilu pojedinačnih detektorskih elemenata ili
bilo koja dva, tri ili četiri detektorska elementa pod uvjetom da se vremenska
zadrška i integracija ne obavljaju unutar elementa.*»Relativna širina područja« (3) znači »trenutačnu širinu područja« podijeljenu
sa središnjom frekvencijom, izraženu kao postotak.
»Preskakanje frekvencije« (5) znači oblik »raširenog spektra« u kojem se
frekvencija prijenosa u jednom komunikacijskom kanalu mijenja nasumičnim ili
pseudo-nasumičnim slijedom diskretnih koraka.
»Vrijeme mijenjanja frekvencije« (3 5) znači maksimalno vrijeme (tj. kašnjenje),
koje je potrebno signalu, prilikom prebacivanja s jedne odabrane izlazne
frekvenciju na drugu odabranu izlaznu frekvenciju, da dosegne:
a. Frekvenciju unutar 100 Hz od konačne frekvencije; ili
b. Izlaznu razinu unutar 1 dB od konačne izlazne razine.
»Sintetizator frekvencije« (3) znači bilo kakvu vrstu izvora frekvencije ili
generatora signala, bez obzira na stvarno korištenu tehniku, koji daju velik
broj simultanih ili alternativnih izlaznih frekvencija, iz jednog ili više
izlaza, koji su upravljani, proizašli iz ili su obuzdani manjim brojem
standardnih (ili glavnih) frekvencija.
»Digitalno upravljanje motorom s punim ovlastima« (»FADEC«) (7 9) znači
elektronski upravljački sustav za plinske turbine ili motore kombiniranog
ciklusa koji koriste digitalno računalo za upravljanje varijablama potrebnim za
regulaciju potiska motora ili izlazne snage na vratilu kroz cjelokupno radno
područje motora od početka mjerenja dobave goriva do prekida dovoda goriva.
»Atomizacija plinom« (1) znači postupak kojim se rastaljen mlaz metalne slitine
razbija u kapljice promjera 500 mikrometra ili manje mlazom plina pod visokim
pritiskom.
»Geografska raspršenost« (6) kad je svako mjesto udaljeno od bilo kojeg drugog
mjesta više od 1500 m u bilo kojem smjeru. Mobilne se senzore uvijek smatra
»geografski raspršenima«.
»Sklop za navođenje« (7) znači sustave koji integriraju postupak mjerenja i
izračunavanja položaja i brzine vozila (tj. navigaciju) s postupkom
izračunavanja i odašiljanja zapovjedi sustavima za kontrolu leta kako bi se
ispravila putanja leta.
»Vruće izostatsko zgušnjavanje« (2) znači postupak izlaganja odljevka povišenom
tlaku pri temperaturama višim od 375 K (102 °C) u zatvorenoj komori korištenjem
različitih medija (plin, tekućina, čvrste čestice itd.) radi stvaranja jednake
sile u svim smjerovima i smanjivanja ili uklanjanja šupljina u odljevku.
»Hibridno računalo« (4) znači opremu koja može izvršiti sve od navedenog:
a. Primiti podatke;
b. Obrađivati podatke, u analognom i digitalnom obliku; i
c. Davati izlazne podatke.
»Hibridni integrirani krug« (3) znači bilo koju kombinaciju integriranog
kruga(ova), ili integriranih sklopova sa elementima kruga ili ‘zasebnim
komponentama’ koje su zajedno povezane kako bi obavljale određenu(e)
funkciju(e), i koje imaju sve od navedenih karakteristika:
a. Sadrže barem jedan neučahureni uređaj;
b. Povezani zajedno tipičnim IC proizvodnim metodama;
c. Moguće ih je zamijeniti kao cjelinu; i
d. Obično ih se ne može rastaviti.
 *POZOR 1: ‘Element kruga’ je jedini aktivni ili pasivni funkcionalni dio
elektronskog kruga, kao što je jedna dioda, jedan tranzistor, jedan otpornik,
jedan kondenzator, itd.

POZOR 2: ‘Zasebna komponenta’: odvojeno pakiran ‘element kruga’ sa svojim
vlastitim vanjskim vezama.*»Poboljšanje slike« (4) znači obradu slika koje nose informacije dobivenih
izvana, algoritmima kao što su kompresija, filtriranje, ekstrakcija, odabir,
korelacija, konvolucija ili transformacija između domena (npr., brza Fourierova
transformacija ili Walshova transformacija). To ne uključuje algoritme koji
koriste samo linearnu ili rotacijsku transformaciju jedne slike, kao što je
translacija, ekstrakcija značajki, bilježenje ili lažno bojenje.
»Imunotoksin« (1) je spoj jedne stanice određenog monoklonskog antitijela i
»toksina« ili »podjedinice toksina«, koji selektivno djeluje na oboljele
stanice.
»U javnom vlasništvu« (NTO NNT NSO), kako se ovdje primjenjuje, znači
»tehnologiju« ili »softver« koja je širenjem dostupna bez ograničenja
(ograničenja zbog autorskih prava ne znače da »tehnologija« ili »softver« nisu
»u javnom vlasništvu«).
»Informacijska sigurnost« (4 5) su sva sredstva i funkcije koje osiguravaju
dostupnost, povjerljivost ili cjelovitost informacija ili komunikacija,
isključujući sredstva i funkcije koji čuvaju od kvarova. To uključuje
»kriptografiju«, ‘kriptoanalizu’, zaštitu od kompromitirajućeg odljeva
informacija i računalnu sigurnost.
 *POZOR: ‘Kriptoanaliza’: analiza kriptosustava ili njegovih ulaznih i izlaznih
podataka kako bi se dobile povjerljive varijable ili osjetljivi podaci,
uključujući i otvoreni tekst.*»Trenutna širina područja« (3 5 7) znači širinu područja kroz koje izlazna snaga
ostaje konstanta unutar 3 dB bez podešavanja ostalih radnih parametara.
»Instrumentirani domet« (6) Znači specificirani nedvosmisleni prikaz dometa
radara.
»Izolacija« (9) se primjenjuje na komponente raketnih motora, tj. kućište,
mlaznicu, uvodnike, obloge kućišta, i uključuje vulkanizirane ili
poluvulkanizirane složene gumene ploče koje sadrže izolaciju ili vatrostalni
materijal. Također se može ugraditi kao navlaka ili zaklopac za smanjenje
naprezanja.
»Uvezani radarski senzori« (6) znači dva ili više radarskih senzora koji su
međusobno povezani kad obostrano razmjenjuju podatke u stvarnom vremenu.
»Unutarnje prevlačenje« (9) pogodno je za povezivanje između čvrstog goriva i
kućišta ili izolacijske prevlake. Obično se po unutrašnjosti kućišta nanosi
vatrostalni ili izolacijski materijal na bazi tekućih polimera, npr. hidroksilom
terminiran polibutadiene (HTPB) punjen ugljikom ili drugi polimer uz dodatak
vulkanizacijskih agenasa.
»Unutarnji magnetni gradiometar« (6) je jednostruki element za gradiranje
magnetnog polja i povezane elektronike čiji je izlaz mjera gradijenta magnetnog
polja.
 *POZOR: Vidi također »magnetni gradiometar«.*»Izolirane žive kulture« (1) uključuje žive kulture u umrtvljenom obliku i u
suhim pripravcima.
»Izostatske preše« (2) znače opremu koja može narinuti tlak unutar zatvorene
komore uporabom različitih medija (plin, tekućina, čvrste čestice, itd.) kako bi
se stvorio jednoličan tlak u svim smjerovima na predmet koji se obrađuje ili
materijal.
»Laser« (0, 2, 3, 5, 6, 7, 8, 9) je skup komponenti koje proizvode i prostorno i
vremenski koherentno svjetlo koje je pojačano stimuliranom emisijom
radioaktivnog zračenja.
 *POZOR: Vidi također: »Kemijski laser«;

»Laser sa Q-sklopkom«;

»Laser sa izuzetno velikom snagom«;

»Prijenosni laser«.*»Vozila lakša od zraka« (9) znači balone i zrakoplove koji za polijetanje
koriste topao zrak ili neke druge plinove lakše od zraka kao što su npr. helij
ili vodik.
»Linearnost« (2) (obično mjerena kao nelinearnost) znači najveće odstupanje od
stvarnih karakteristika (prosječna očitavanja skale gore i dolje), pozitivno ili
negativno, od ravne crte tako postavljene da izjednačava i minimalizira najveća
odstupanja.
»Lokalna mreža« (4) je sustav za komunikaciju podataka koji ima sve od navedenih
karakteristika:
a. Dozvoljava proizvoljnom broju neovisnih ‘podatkovnih uređaja’ da komuniciraju
izravno jedan s drugim; i
b. Ograničen je na geografsko područje umjerene veličine (npr., poslovna zgrada,
tvornica, kompleks zgrada, skladište).
 *POZOR: ‘Podatkovni uređaj’ znači opremu koja može prenositi ili primati nizove
digitalnih informacija.*»Magnetni gradiometri« (6) su instrumenti namijenjeni otkrivanju prostornih
varijacija magnetnog polja izvora izvan instrumenta. Sastoje se od višestrukih »magnetometara«
i povezane elektronike čiji je izlaz mjera gradijenta magnetnog polja.
 *POZOR: Vidi također »unutarnji magnetni gradiometar«.*»Magnetometri« (6) su instrumenti namijenjeni otkrivanju magnetnih polja izvora
izvan instrumenta. Sastoje se od jednostrukog osjetnog elementa magnetnog polja
i povezane elektronike čiji je izlaz mjera magnetnog polja.
»Središnja memorija« (4) znači primarnu memoriju za podatke ili instrukcije za
brzi pristup središnjoj procesnoj jedinici. Sastoji se od unutarnje memorije
»digitalnog računala« i svakog njegovog hijerarhijskog produžetka, kao što su
dodatna memorija ili proširena memorija sa neslijednim pristupom.
»Materijali otporni na koroziju UF6« (0) mogu biti bakar, nehrđajući čelik,
aluminij, aluminijev oksid, slitine aluminija, nikal ili slitina koja sadrži 60
težinskih postotaka ili više nikla i na UF6 otpornih fluoriniranih
ugljikovodičnih polimera, što je podesno za vrstu postupka odvajanja.
»Matrica« (1 2 8 9) znači temeljnu kontinuiranu fazu koja ispunjava prostor
između čestica, čuperaka ili vlakana.
»Mjerna nesigurnost« (2) je karakterističan parametar koji određuje u kojem
rasponu oko izlazne vrijednosti se nalazi ispravna vrijednost mjerljive
varijable s razinom pouzdanosti od 95 %. Uključuje neispravljena sistemska
odstupanja, neispravljen mrtvi hod i nasumična odstupanja (poziv na: ISO
10360-2, ili VDI/VDE 2617).
»Mehaničko stvaranje slitina« (1) znači postupak stvaranja slitina koji
proizlazi iz vezanja, lomljenja i ponovnog vezanja elementarnih i glavnih
prahova slitine mehaničkim djelovanjem. Nemetalne čestice mogu biti uključene u
slitinu dodavanjem odgovarajućih prahova.
»Izvlačenje taljenjem« (1) znači postupak za ‘brzog skrućivanja’ i izvlačenja
proizvoda slitine u obliku vrpce ulaganjem kratkog segmenta rotirajućeg
ohlađenog bloka u kupku rastaljene metalne slitine.
 *POZOR: ‘Brzo skrućivanje’: skrućivanje rastaljenog materijala pri brzinama
hlađenja višim od 1000 K/s.*»Zavrtanje taline« (1) znači postupak ‘brzog skrućivanja’ rastaljenog metalnog
curka koji pada na rotirajući rashladni blok, čime se stvara lisnat, vrpčast ili
štapićast proizvod.
 *POZOR: ‘Brzo skrućivanje’: skrućivanje rastaljenog materijala pri brzinama
hlađenja višim od 1000 K/s.*»Mikrokrug mikroračunala« (3) znači »monolitni integrirani krug« ili
»integrirani krug s više čipova« koji sadrže aritmetičku logičku jedinicu (ALU)
koja može izvršavati seriju općih instrukcija iz unutarnje memorije, na temelju
podataka koji se nalaze u unutarnjoj memoriji.
 *POZOR: Unutarnja se memorija može povećati vanjskom memorijom.*»Mikrokrug mikroprocesora« (3) znači »monolitni integrirani krug« ili
»integrirani krug s više čipova« koji sadrže aritmetičku logičku jedinicu (ALU)
koja može izvršavati seriju općih instrukcija iz vanjske memorije.
 *POZOR 1: »Mikrokrug mikroprocesora« obično ne sadrži integralnu memoriju
dostupnu korisniku, iako memorija koja se nalazi na čipu može biti korištena za
izvršavanje njezinih logičkih funkcija.

POZOR 2: Ovo uključuje skupove čipova koji su namijenjeni da rade zajedno kako
bi osigurali funkciju »mikrokruga mikroprocesora«.*»Mikroorganizmi« (1 2) znači bakterije, viruse, mikoplazme, rikecije, klamidije
ili gljivice, bilo prirodne, poboljšane ili modificirane, bilo u obliku
izoliranih živih kultura ili kao materijal koji uključuje živi materijal koji je
bio namjerno inficiran ili kontaminiran takvim kulturama.
»Raketni projektili« (1 3 6 7 9) znači kompletni raketni sustavi i sustavi
bespilotnih letjelica, koji mogu isporučiti najmanje 500 kg tereta u dosegu od
najmanje 300 km.
»Monofilament« (1) ili filament je najmanji dio vlakna, obično promjera nekoliko
mikrometara.
»Monolitni integrirani krug« (3) znači kombinaciju pasivnih ili aktivnih
‘elemenata kruga’ ili oboje koji:
a. Su oblikovani postupkom difuzije, usađivanja ili taloženja u ili na
jednostruki poluvodički komad materijala, takozvani ‘čip’;
b. Se mogu smatrati nedjeljivo spojenima; i
c. Obavljaju funkciju(e) kruga.
 *POZOR: ‘Element kruga’ je jedini aktivni ili pasivni funkcionalni dio
elektronskog kruga, kao što je jedna dioda, jedan tranzistor, jedan otpornik,
jedan kondenzator, itd.*»Monospektralni slikovni senzori« (6) mogu primati slikovne podatke u točno
određenom spektralnom području.
»Integrirani krug s više čipova« (3) znači dva ili više »monolitna integrirana
kruga« povezana na zajedničku »podlogu«.
»Višestruka obrada podataka« (4) znači ‘mikroprograme’ ili tehniku arhitekture
opreme koja dozvoljava istovremenu obradu dva ili više niza podataka upravljana
od jedne ili više nizova instrukcija pomoću:
a. Arhitekture višestrukih podataka s jednom instrukcijom (SIMD) kao što su
vektori ili procesori niza;
b. Arhitekture višestrukih podataka s više jednostrukih instrukcija (MSIMD);
c. Arhitekture višestrukih podataka s višestrukim instrukcijama (MIMD),
uključujući one
koji su čvrsto uvezani, blisko uvezani ili labavo uvezani; ili
d. Strukturirane nizove procesnih elemenata, uključujući sistoličke nizove.
 *POZOR: ‘Mikroprogram’ znači slijed osnovnih instrukcija, koje se održavaju u
posebnoj memoriji, čije je izvršenje pokrenuto uvođenjem referentne instrukcije
u registar instrukcija.*»Multispektralni slikovni senzori« (6) mogu istovremeno ili serijski prihvaćati
podatke o slikama iz dva ili više odvojena spektralna područja. Senzori koji
imaju više od dvadeset odvojenih spektralnih područja ponekad se nazivaju
hiperspektralni slikovni senzori.
»Prirodni uranij« (0) znači uranij koji sadrži smjese izotopa kako se pojavljuju
u prirodi.
»Kontrolu pristupa mreži« (4) znači fizičko sučelje distribuiranoj mreži s
mogućnošću uključivanja/isključivanja. Koristi zajednički medij koji radi pri
istoj »brzini digitalnog prijenosa« koristeći proizvoljnost (npr., token ili
noseća frekvencija) za prijenos. Neovisno o bilo kome, on odabire pakete
podataka ili skupine podataka (npr., IEEE 802) koje su mu upućene. To je sklop
koji može biti integriran u računalo ili telekomunikacijsku opremu kako bi
osigurao komunikacijski pristup.
»Neuralno računalo« (4) znači računalni uređaj namijenjen ili modificiran da
oponaša ponašanje neurona ili skupa neurona, tj., računalni uređaj koji se
razlikuje po sposobnosti svoga hardvera da modulira težine i brojeve međuspojnih
veza multipliciteta računalnih komponenti koji se temelje na prethodnim
podacima.
»Razina šuma« (6) znači električni signal u smislu snage gustoće spektra. Odnos
između »razine šuma« izražen u vrh-vrh dan je sa S2pp = 8No(f2-f1), gdje je Spp
vrh-vrh vrijednost signala (npr., nanotesla), No je snaga gustoće spektra (npr.,
(nanotesla)2/Hz) i (f2-f1) definiraju promatranu širinu područja.
»Nuklearni reaktor« (0) znači predmete u sklopu ili izravno pričvršćene na
posudu reaktora, opremu koja upravlja razinom snage u jezgri, i komponente koje
obično sadrže primarno sredstvo za hlađenje jezgre reaktora, dolaze u izravan
dodir s njim ili ga kontroliraju.
»Numeričko upravljanje« (2) znači automatsko upravljanje procesom kojeg izvršava
uređaj koji koristi numeričke podatke koji se obično uvode dok traje proces
(poziv na: ISO 2382).
»Objektni kod« (9) znači izvršni oblik spreme prikladnog izraza jednog ili više
procesa (»izvorni kod« (jezik izvora)) kojeg je programski sustav pretvorio.
»Optičko pojačanje« (5), kod optičkih komunikacija, znači tehniku pojačavanja
koja uvodi pojačanje optičkih signala koje je stvorio odvojeni optički izvor,
bez konverzije u električne signale, tj., koristeći poluvodička optička
pojačala, luminescentna pojačala s optičkom vlaknima.
»Optičko računalo« (4) znači računalo namijenjeno ili modificirano za korištenje
svjetla za prikazivanje podataka i čiji se računalni logički elementi temelje na
izravno spojenim optičkim uređajima.
»Optički integrirani krug« (3) znači »monolitni integrirani krug« ili »hibridni
integrirani krug«, koji sadrži jedan ili više dijelova namijenjenih da
funkcioniraju kao fotosenzor ili fotoemitor ili da obavljaju (jednu) optičku ili
(jednu) elektro-optičku funkciju(e).
»Optičko prespajanje« (5) znači usmjeravanje ili prespajanje signala u optičkom
obliku bez pretvaranja u električne signale.
»Ukupna gustoća struje« (3) znači ukupni broj amper-okreta zavojnice (tj., zbroj
broja okreta pomnožen najjačom strujom koju prenosi svaki zavoj) podijeljen
ukupnim presjekom zavojnice (koja sadrži supravodljive filamente, metalnu
matricu u koju su uloženi supravodljivi filamenti, materijal koji ju obavija,
sve kanale za hlađenje, itd.).
»Država sudionica« (7 9) je država koja sudjeluje u Wassenaar aranžmanu
»Vršna snaga« (6), znači energiju po impulsu u džulima podijeljenu s trajanjem
impulsa u sekundama.
»Personalizirana pametna kartica« (5) znači pametnu karticu koja sadrži
mikrokrug koji je bio programiran za određenu primjenu i ne može ga se
preprogramirati od strane korisnika za bilo koju drugu primjenu.
»Upravljanje snagom« (7) znači promjenu prenesene snage signala visinomjera tako
da je primljena snaga na visini leta »letjelice« uvijek na minimumu potrebnom da
se može utvrditi visina.
»Pretvarači tlaka« (2) su uređaji koji pretvaraju mjerenja tlaka u električni
signal.
»Prethodno izdvojen« (0 1) znači primjenu bilo kojeg postupka kojem je namjera
povećati koncentraciju nadziranog izotopa.
»Primarna kontrola leta« (7) znači kontrolu stailnosti ili upravljanja
„letjelice« pomoću generatora sile/momenta, tj., aerodinamičnih kontrolnih
površina ili vektoriranjem (usmjeravanjem) sile potiska.
»Glavni element« (4), kako je primijenjeno u Kategoriji 4, je »glavni element«
kad je njegova zamjenska vrijednost viša od 35 % ukupne vrijednosti sustava
kojeg je on element. Vrijednost elementa je cijena koju je proizvođač sustava,
ili integrator sustava, platio za element. Ukupna vrijednost je uobičajena
međunarodna prodajna cijena neovisnim stranama u trenutku izrade ili slaganja
pošiljke.
»Proizvodnja« (NTO NNT All) znači sve proizvodne faze, kao što su: konstrukcija,
proizvodni inženjering, izrada, integracija, sklapanje (montaža), inspekcije,
ispitivanje, kontrola/osiguranijje kvalitete.
»Proizvodna oprema » (1 7 9) znači alate, predloške, naprave, šablone, matrice,
kalupe, strojni pribor,, naprave za učvršćivanje i poravnavanje, opremu za
ispitivanje, ostale strojeve i njihove komponente, ograničeno na one koji su
posebno namijenjeni ili modificirani za »razvoj« ili za jednu ili više faza
»proizvodnje«.
»Proizvodna postrojenja« (7 9) znači opremu i posebno izrađen softver integriran
u instalacije za »razvoj« ili za jednu ili više faza »proizvodnje«.
»Program« (2 6) znači slijed instrukcija za izvršenje procesa u obliku, ili
kojeg se može pretvoriti u oblik, koji može izvršiti elektronsko računalo.
»Kompresija impulsa« (6) znači kodiranje i obradu signalnog impulsa radara dugog
trajanja u impuls kratkog trajanja, zadržavajući korisne značajke visoko
impulsne energije.
»Trajanje impulsa« (6) je trajanje impulsa »lasera« mjereno na razinama pune
širine i pola intenziteta (FWHI).
»Kvantna kriptografija« (5) znači skup tehnika za uspostavljanje zajedničkog
ključa za »kriptografiju« mjerenjem kvantno-mehaničkih osobina nekog fizičkog
sustava (uključivo s onim fizičkim osobinama koje isključivo određuje kvantna
optika, kvantna teorija polja ili kvantna elektrodinamika).
»Laser s Q-sklopkom« (6) znači »laser« kod kojeg se energija pohranjuje u
populacijsku inverziju ili u optički rezonator nakon čega se emitira u impulsu.
»Frekvencijska agilnost radara« (6) znači bilo koju tehniku koja mijenja, u
pseudo-proizvoljnom slijedu, frekvenciju nosivog vala impulsnog radarskog
odašiljača između impulsa ili između skupina impulsa količinom koja je jednaka
ili veća od širine područja impulsa.
»Širina spektra radara« (6) znači bilo koju tehniku modulacije za širenje
energije koja potiče od signala s relativno uskim frekvencijskim područjem, kroz
puno šire frekvencijsko područje, korištenjem nasumičnog ili pseudo-nasumičnog
kodiranja.
»Širina područja u stvarnom vremenu« (2 3) za »dinamičke analizatore signala« je
najšire frekvencijsko područje koje analizator može poslati na prikaz ili
memoriju velikog kapaciteta bez da prouzroči bilo kakav prekid u analizi ulaznog
podatka. Za analizatore s više od jednog kanala, za izradu izračuna će se
koristiti konfiguracija kanala koji daju najširu »širinu područja u stvarnom
vremenu«.
»Obrada u stvarnom vremenu« (6 7) znači obradu podataka u računalnom sustavu
osiguranjem potrebne razine usluge, kao funkcija raspoloživih izvora, unutar
zajamčenog vremena odgovora, bez obzira na opterećenje sustava, kad je
stimuliran vanjskom pobudom.
»Zahtijevan« (NTO 1-9), kad se primjenjuje na »tehnologiju« ili »softver«,
odnosi se na onaj dio »tehnologije« ili »softvera« koji je izričito odgovoran za
postizanje ili širenje razina upravljanog izvođenja, karakteristika ili
funkcija. Takvu »zahtijevanu« »tehnologiju« ili »softver« mogu dijeliti
različite robe.
»Rezolucija« (2) znači najmanji prirast mjerne veličine na mjernom uređaju; kod
digitalnih instrumenata, najmanji značajan bit (poziv na: ANSI B-89.1.12).
»Robot« (2 8) znači mehanizam za manipulaciju, koji može biti s kontinuiranom
putanjom ili putanjom od-točke-do-točke, može koristiti senzore, i ima sve
slijedeće karakteristike:
a. Multifunkcionalan je;
b. Može postavljati ili orijentirati materijal, dijelove, alate ili posebne
uređaje kroz promjenjive pokrete u trodimenzionalnom prostoru;
c. Uključuje tri ili više servo-uređaja sa zatvorenom ili otvorenom petljom koji
mogu uključivati i koračne motore; i
d. Ima »programibilnost dostupnu korisniku« pomoću metode nauči/ponovi ili
pomoću elektronskog računala koji može biti programibilan logički kontrolor, tj.,
bez mehaničke intervencije.

*POZOR: Gornja definicija ne uključuje sljedeće uređaje:

1. Mehanizme za manipulaciju kojima se može upravljati ručno ili daljinski;
2. Mehanizme za manipulaciju s fiksnim sljedovima koji su automatizirani
pokretni uređaji, koji rade prema mehanički utvrđenim programiranim pokretima.
Program je mehanički ograničen sa zaustavnicima, kao što su klinovi ili zupci.
Niz pokreta i izbor putanja nisu varijabilni ili promjenjivi mehaničkim,
elektronskim ili električnim putem;
3. Mehanizmi za manipulaciju u slijedu mehanički upravljani koji su
automatizirani pokretni uređaji, koji rade prema mehanički utvrđenim
programiranim pokretima. Program je mehanički limitiran pomoću fiksnih, ali
podesivim zaustavnicima, kao što su klinovi ili zupci. Niz pokreta i izbor
putanja ili kutova su varijabilni unutar utvrđenog uzorka programa. Varijacije
ili modifikacije uzorka programa (npr. promjene klinova ili zamjena zubaca) u
jednoj ili više osi kretanja postižu se samo mehaničkim operacijama;
4. Mehanizmi za manipulaciju u slijedu koji nisu upravljani servo uređajima koji
su automatizirani pokretni uređaji, koji rade prema mehanički utvrđenim
programiranim pokretima. Program je varijabilan ali slijed se nastavlja samo
binarnim signalom iz mehanički fiksiranog električnog binarnog uređaja ili
podesivih zaustavnika;
5. Dizalice za slaganje u uspravnim redovima definirane kao Kartezijanski sustav
za koordinatnu manipulaciju izrađen kao sastavni dio vertikalnog skladištenja
posuda i namijenjen za pristup sadržajima koji se nalaze u posudama kako bi ih
se skladištilo ili uzimalo.*
»Rotacijska atomizacija« (1) znači postupak kojim se centrifugalnom silom
usitnjava tok ili količina rastaljenog metala na kapljice promjera 500
mikrometara ili manje.
»Snop« (1) je skup (obično 12-120) približno paralelnih ‘niti’.
 *POZOR: ‘Nit’ je skup »monofilamenata« (obično preko 200) raspoređenih približno
paralelno.*»Bacanje (run-out)« (2) (out-of-true running) znači radijalni pomak u jednom
okretu glavnog vratila mjereno u ravnini okomito na os vratila u točki izvan ili
unutar površine koja se okreće i koju se ispituje (poziv na: ISO 230/1 1986,
točka 5.61).
»Faktor skale« (žiroskop ili akcelerometar) (7) znači odnos promjene izlaza
prema promjeni ulaza koji treba mjeriti. Faktor skale se općenito procjenjuje
kao nagib ravne linije koju se može postaviti metodom najmanjih kvadrata za
ulaz-izlaz podataka dobivenih cikličkim variranjem kroz cijelo područje ulaza.
»Vrijeme smirivanja« (3) znači vrijeme potrebno za izlaz da dođe unutar jedne
polovice bita konačne vrijednosti prilikom prespajanja između bilo koje dvije
razine pretvarača.
»SHPL« je jednako »laseru iznimno velike snage«. (super high power laser)
»Analizatori signala« (3) znači uređaje koji mogu mjeriti i iskazivati temeljna
svojstva jednofrekventnih komponenti višefrekventnih signala.
»Obrada signala« (3 4 5 6) znači obradu izvana dobivenih signala koji nose
informacije algoritmima kao što su kompresija, filtriranje, ekstrakcija,
selekcija, korelacija, konvolucija ili transformacija između dviju domena (npr.
brza Fourierova transformacija ili Walshova transformacija).
»Softver« (NSO All) znači skup jednog ili više »programa« ili ‘mikroprograma’
fiksiranih u bilo kojem stvarnom mediju izražavanja.
 *POZOR: ‘Mikroprogram’ znači slijed elementarnih instrukcija, održavanih u
posebnoj memoriji, čije se izvršenje započinje uvođenjem referentnih instrukcija
u registar instrukcija.*»Izvorni kod« (ili izvorni jezik) (4 6 7 9) je prikladan izraz za jedan ili više
procesa koji se pomoću sustava programiranja mogu pretvoriti u izvršni oblik
opreme (»objektni kod« (ili objektni jezik)).
»Svemirska letjelica« (7 9) znači aktivne i pasivne satelite i svemirske sonde.
»Sposoban za uporabu u svemiru« (3 6) odnosi se na proizvode namijenjene,
izrađene i ispitane da udovoljavaju posebnim električnim, mehaničkim i
zahtjevima okoline za korištenje pri lansiranju i postavljanju satelita (u
orbitu) ili sustava za let na velikim visinama koji rade na visinama od 100 km
ili više.
»Posebni fisibilni materijal« (0) znači plutonij-239, uranij-233, »uranij
obogaćen izotopima 235 ili 233«, i bilo koji drugi materijal koji sadrži
navedeno.
»Specifični modul« (0 1 9) je Youngov modul u paskalima, jednak N/m2 podijeljeno
specifičnom težinom u N/m3, mjereno pri temperaturi od (296 ± 2) K ((23 ± 2) °C)
i relativnoj vlažnosti od (50 ± 5) %.
»Specifična vlačna čvrstoća« (0 1 9) je granična vlačna čvrstoća u paskalima,
jednaka N/m2 podijeljeno specifičnom težinom u N/m3, mjereno pri temperaturi od
(296 ± 2) K ((23 ± 2) °C) i relativnoj vlažnosti od (50 ± 5) %.
»Hlađenje zapljuskivanjem« (1) znači postupak za ‘brzo stvrdnjavanje’ toka
rastaljenog metala koji udara o rashlađeni blok, tvoreći plosnat proizvod.
 *POZOR: ‘Brzo stvrdnjavanje’ stvrdnjavanje rastaljenog materijala hlađenjem
brzinom većom od 1000 K/s.*»Raspon spektra« (5) znači tehniku kojom se energija u relativno uskom pojasu
komunikacijskog kanala širi kroz puno širi spektar energije.
»Raspon spektra« radar (6) – vidi »Raspon spektra radara«.
»Stabilnost« (7) znači standardnu devijaciju (1 sigma) varijacije određenog
parametra od njegove kalibrirane vrijednosti u stabilnim temperaturnim uvjetima.
To se može izraziti i kao funkcija vremena.
»Države koje su (nisu) sudionice Konvencije o kemijskom oružju« (1) su države
kod kojih je (nije) Konvencija o zabrani razvijanja, proizvodnje, gomilanja i
korištenja kemijskog oružja stupila na snagu (vidi www.opcw.org).
»Podloga« (3) znači ploču temeljnog materijala sa ili bez uzorka za međusobno
spajanje i na koji ili unutar kojeg se mogu smjestiti ‘zasebne komponente’ ili
integrirani krugovi ili oboje.
 *POZOR 1: ‘Zasebna komponenta’: je zasebno pakiran ‘element kruga’ sa svojim
vlastitim vanjskim vezama.

POZOR 2: ‘Element kruga’ je jedini aktivni ili pasivni funkcionalni dio
elektronskog kruga, kao što je jedna dioda, jedan tranzistor, jedan otpornik,
jedan kondenzator, itd.*»Prazne podloge« (6) znači monolitne smjese dimenzija pogodnih za proizvodnju
optičkih elemenata kao što su zrcala ili optički prozori.
»Podjedinica toksina« (1) je strukturno i funkcionalno zasebna komponenta
cijelog »toksina«.
»Superslitine« (2 9) znači slitine na bazi nikla, kobalta ili željeza čija je
čvrstoća bolja od čvrstoće bilo koje slitine u AISI seriji 300 pri temperaturama
iznad 922 K (649 °C) u teškim okolišnim i radnim uvjetima.
»Supravodljiv« (1 3 6 8) znači materijale, odnosno, metale, slitine ili spojeve
koji mogu izgubiti sav električni otpor, odnosno, koji mogu poprimiti beskonačnu
električnu provodljivost i prenositi vrlo jake električne struje bez Joule-ovog
zagrijavanja.
 *POZOR: Stanje »supravodljivosti« materijala individualno je karakterizirano
»kritičnom temperaturom«, kritičnim magnetnim poljem, koje ima funkciju
temperature, i kritičnom gustoćom struje koja je, ipak, funkcija i magnetnog
polja i temperature.*
»Laser izuzetno velike snage« (»SHPL«) (6) znači »laser« koji može isporučiti
(ukupno ili bilo koji dio) izlazne energije više od 1 kJ unutar 50 ms ili imati
prosječnu ili CW snagu veću od 20 kW.
»Superplastično oblikovanje« (1 2) znači postupak deformiranja metala upotrebom
topline koje obično karakteriziraju niske vrijednosti produljenja (manje od 20
%) u točki kidanja kako je utvrđeno na sobnoj temperaturi konvencionalnim
ispitivanjem vlačne čvrstoće, kako bi se tijekom postupka postiglo produljenje
za najmanje dva puta.
»Simetrični algoritam« (5) znači kriptografski algoritam koji koristi identičan
ključ i za šifriranje i za dešifriranje.
 *POZOR: Uobičajena upotreba »simetričnih algoritama« je povjerljivost podataka.*»Sustav staza« (6) znači obrađen, uspoređen (fuzija ciljanih podataka radara na
planirani položaj leta) i ažuriran izvještaj o poziciji letjelice dostupan
kontrolorima leta u Kontroli zračnog prometa.
»Računalo sa sistoličkim poljem« (4) znači računalo gdje tok i modifikacija
podataka može biti dinamički kontrolirana na razini logičkih vrata od strane
korisnika.
»Vrpca« (1) je materijal izrađen od isprepletenih ili jednosmjernih »monofilamenata«,
niti, »prediva«, »pređa«, ili »tkanja«, itd., obično predimpregniran smolom.
 *POZOR: ‘Nit’ je skup »monofilamenata« (obično preko 200) raspoređenih približno
paralelno.*»Tehnologija« (NTO NNT All) znači specifične informacije potrebne za »razvoj«,
»proizvodnju« ili »korištenje« robe. Ovaj podatak je dat u obliku ‘tehničkih
podataka’ ili ‘tehničke pomoći’.
 *POZOR 1: ‘Tehnička pomoć’ može biti u oblicima kao što su upute, vještine,
obuka, radno znanje i savjetodavne usluge i može uključivati i prijenos ‘
tehničkih podataka’.

POZOR 2: ‘Tehnički podaci’ mogu biti u oblicima kao što su nacrti, planovi,
dijagrami, modeli, formule, tablice, inženjerski nacrti i specifikacije,
priručnici i upute napisani ili snimljeni na drugim medijima ili uređajima kao
što su disk,* vrpca, memorije samo za čitanje.

»Njihajuće vratilo (ili osovina) » (2) znači vratilo (ili osovinu) za držanje
alata koje mijenja, tijekom postupka strojne obrade, kutni položaj svoje
središnje linije u odnosu na bilo koju drugu os.
»Vremenska konstanta« (6) je vrijeme uzeto od trenutka primjene svjetlosnog
stimulansa za povećanje struje kako bi dosegla vrijednost od 1 – 1/e puta
konačna vrijednost (tj., 63 % od konačne vrijednosti).
»Potpuna kontrola leta« (7) znači automatsku kontrolu varijabli stanja
»letjelice« i putanji leta kako bi se ispunilo ciljeve misije odgovaranjem na
promjene podataka u stvarnom vremenu koje se odnose na ciljeve, opasnosti i
druge »letjelice«.
»Ukupna brzina digitalnog prijenosa« (5) znači broj bitova, uključujući linijsko
kodiranje, preopterećenje i slično u jedinici vremena koja je protekla između
opreme koja međusobno komunicira u sustavu digitalnog prijenosa.
 *POZOR: Vidi također »brzina digitalnog prijenosa«.*»Pređa« (1) je skup »monofilamenata«, koji su obično približno paralelni.
»Toksini« (1 2) znači toksine u obliku namjerno izoliranih pripravaka ili
mješavina, bez obzira kako su proizvedeni, osim toksina koji su prisutni kao
kontaminati drugih materijala kao što su patološki uzorci, usjevi, hrana ili
sjeme »mikroorganizama«.
»Prijenosni laser (transfer laser)« (6) znači »laser« u kojem se laserska vrsta
pobuđuje prijenosom energije kolizijom nelaserskog atoma ili molekule s lasernim
atomom ili molekulom vrste.
»Podesiv« (6) znači sposobnost »lasera« da proizvede neprekinuti izlaz na svim
valnim duljinama kroz raspon od nekoliko »laserskih« prijelaza. Linijski
selektirajući »laser« proizvodi odvojene valne duljine unutar jednog prijelaza
»lasera« i ne smatra ga se »podesivim«.
»Bespilotna letjelica« (»UAV«) (9) znači bilo kakvu letjelicu koja može
poletjeti i održati kontrolu leta i navigacije bez bilo kakve ljudske
prisutnosti u njoj.
»Uranij obogaćen izotopima 235 ili 233« (0) znači uranij koji sadrži izotope 235
ili 233, ili oba, u količini takvoj da je omjer viška zbroja tih izotopa prema
izotopu 238 veći od omjera izotopa 235 prema izotopu 238 koji se pojavljuje u
prirodi (izotopski odnos 0,71 posto).
»Korištenje« (NTO NNT All) znači uporaba, ugradnja (uključujući montažu na
gradilištu), održavanje (provjeru), popravak, remont i obnavljanje.
»Programibilnost dostupna korisniku« (4 5 6) znači mogućnost da korisnik umeće,
modificira ili zamjenjuje »programe« na način koji nije:
a. Fizička promjena ožičenja ili međusobnih spojeva; ili
b. Podešavanje upravljačkih funkcija uključujući unošenje parametara.
»Cjepivo« (1) je imunološki lijek u farmaceutskoj formulaciji licenciran, ili
ima dozvolu za prodaju na tržištu ili kliničko ispitivanje, od vlasti bilo
zemlje koja ga je proizvela ili one koja ga koristi, koji je namijenjen
stimuliranju zaštitnog imunološkog odgovora kod ljudi i životinja kako bi se
spriječila bolest kod onih na koje se primjenjuje.
»Vakuumska atomizacija« (1) znači postupak raspršivanja toka rastaljenog metala
u kapljice promjera 500 mikrometara ili manje brzom evolucijom rastopljenog
plina po izlaganju vakuumu.
»Aeroprofili promjenljive geometrije« (7) znači uporabu zakrilaca ili timera na
izlaznom rubu krila ili slotove na napadnom rubu krila ili oborivi prednji rub
krila, čijim se položajem može upravljati tijekom leta.
»Pređa« (1) je skup zakrivljenih ili uvrnutih ‘niti’.

*POZOR: ‘Nit’ je skup »monofilamenata« (obično više od 200) raspoređenih
približno paralelno.*

AKRONIMI I KRATICE UPOTRIJEBLJENI U OVOM PRILOGU

Akronim ili kratica, kad se koristi kao definirani izraz,
nalazi se u ‘Definicijama izraza koji se koriste u ovom Prilogu’.

|  |  |  |
| --- | --- | --- |
| **Akronim  ili kratica** | **U izvorniku** | **Značenje** |
| ABEC | Annular Bearing Engineers Committee | Odbor inženjera prstenastih ležajeva |
| AGMA | American Gear Manufacturers’ Association | Američko udruženje proizvođača prijenosnih mehanizama |
| AHRS | attitude and heading reference systems | Referentni sustav za pozicioniranje i smjer |
| AISI | American Iron and Steel Institute | Američki institut za željezo i čelik |
| ALU | arithmetic logic unit | aritmetička logička jedinica |
| ANSI | American National Standards Institute | Američki institut za nacionalne standarde |
| ASTM | the American Society for Testing and Materials | Američko društvo za ispitivanje i materijale |
| ATC | air traffic control | kontrola zračnog prometa |
| AVLIS | atomic vapour laser isotope separation | odvajanje izotopa laserom iz atomskih para |
| CAD | computer-aided-design | projektiranje pomoću računala |
| CAS | Chemical Abstracts Service | Referentna arhiva za kemiju i primijenjenu kemiju |
| CCITT | International Telegraph and Telephone Consultative Committee | Međunarodni savjetodavni odbor za telegrafiju i telefoniju |
| CDU | control and display unit | jedinica za upravljanje i prikaz |
| CEP | circular error probable | vjerojatnost kružne pogreške |
| CNTD | controlled nucleation thermal deposition | termalno nanošenje kontroliranom nukleacijom |
| CRISLA | chemical reaction by isotope selective laser activation | kemijska reakcija selektivnim odvajanjem izotopa laserom |
| CVD | chemical vapour deposition | taloženje para kemikalija |
| CW | chemical warfare | kemijsko ratovanje |
| CW (za lasere) | continuous wave | kontinuirani val |
| DME | distance measuring equipment | oprema za mjerenje udaljenosti |
| DS | directionally solidified | usmjereno ukrućen |
| EB-PVD | electron beam physical vapour deposition | taloženje fizičkih para elektronskog snopa |
| EBU | European Broadcasting Union | Europska unija za radiodifuziju |
| ECM | electro-chemical machinig | elektro-kemijska strojna obrada |
| ECR | electron cyclotron resonance | ciklotronska rezonanca elektrona |
| EDM | electrical discharge machines | strojevi na električno pražnjenje |
| EEPROMS | electrically arasable programmable read only memory | elektro programirljiva stalna memorija koju se može izbrisati |
| EIA | Electronic Industries Association | Udruženje elektroničkih industrija |
| EMC | electromagnetic compatibility | elektromagnetska kompatibilnost |
| ETSI | European Telecommunications Standards Institute | Europski institut za telekomunikacijske standarde |
| FFT | Fast Fourier Transform | brza Fourierova transformacija |
| GLONASS | global navigation satellite system | globalni satelitski sustav za navigaciju |
| GPS | global positioning system | globalni sustav za pozicioniranje |
| HBT | hetero-bipolar transistors | hetero-bipolarni tranzistori |
| HDDR | high density digital recording | digitalno snimanje visoke gustoće |
| HEM | high electron mobility transistors | tranzistori s visokom pokretljivošću elektrona |
| ICAO | International Civil Aviation Organisation | Međunarodna organizacija za civilno zrakoplovstvo |
| IEC | International Electro-technical Commission | Međunarodni odbor za elektro-tehnička pitanja |
| IEEE | Institute of Electrical and Electronic Engineers | Institut elektro i elektroničkih inženjera |
| IFOV | instantaneous-field-of-view | trenutačno pregledno polje |
| ILS | instrument landing system | sustav za spuštanje s instrumentima |
| IRIG | inter-range instrumentation group | instrumentacijska skupina za signale različita dometa |
| ISAR | inverse syntetic aperture radar | radar inverznog sintetičkog otvora |
| ISO | International Organization for Standardization | Međunarodna organizacija za standardizaciju |
| ITU | International Telecommunication Union | Međunarodna unija za telekomunikacije |
| JIS | Japanese Industrial Standard | Japanski industrijski standardi |
| JT | Joule-Thomson | Joule-Thomson |
| LIDAR | light detection and ranging | detekcija svjetlosti i patroliranje |
| LRU | line replaceable unit | neispravna zamjenjiva jedinica |
| MAC | message authentication code | šifra za utvrđivanje vjerodostojnosti poruke |
| Mach | ratio of speed of an object to speed of sound (after Ernst Mach) | odnos brzine objekta prema brzini zvuka (prema Ernstu Machu) |
| MLIS | molecular laser isotopic separation | odvajanje izotopa molekularnim laserom |
| MLS | microwave landing systems | mikrovalni sustavi za slijetanje |
| MOCVD | metal organic chemical vapour deposition | taloženje para metalo-organskih kemikalija |
| MRI | magnetic resonance imaging | slike magnetske rezonance |
| MTBF | mean-time-between-failures | srednje vrijeme između kvarova |
| Mtops | milliontheoretical operations per second | milijun teoretskih operacija u sekundi |
| MTTF | mean-time-to-failure | srednje vrijeme do kvara |
| NBC | Nuclear, Biological and Chemical | nuklearni, biološki i kemijski |
| NDT | non-destructive test | nedestruktivno ispitivanje |
| PAR | precision approach radar | radar za precizno približavanje |
| PIN | personal identification number | osobni identifikacioni broj |
| ppm | parts per million | dijelova na milijun |
| PSD | power spectral density | snaga gustoće spektra |
| QAM | quadrature-amplitude-modulation | kvadraturno-amplitudna modulacija |
| RF | radio frequency | radijska frekvencija |
| SACMA | Suppliers of Advanced Composite Materials Association | Udruženje dobavljača složenih kompozitnih materijala |
| SAR | syntetic aperture radar | radar sintetičkog otvora |
| SC | single crystal | jednostruki kristal |
| SLAR | sidelooking airborne radar | radar nošen na boku letjelice |
| SMPTE | Society of Motion Picture and Television Engineers | Udruženje filmskih i televizijskih inženjera |
| SRA | shop replaceable assembly | sklop zamjenjiv u radionici |
| SRAM | static random access memory | statička memorija s izravnim pristupom |
| SRM | SACMA Recommended Methods | metode po preporuci SACMA-e |
| SSB | single sideban | jednobočni pojas |
| SSR | secondary surveillance radar | sekundarni nadzorni radar |
| TCSEC | trusted computer systemavaluation criteria | kriterij za ocjenjivanje pouzdanog računalnog sustava |
| TIR | total indicated reading | ukupno navedeno očitanje |
| UV | ultraviolet | ultraljubičasto |
| UTS | ultimate tensile strenght | krajnja čvrstoća na vlak |
| VOR | very high frequency omni-directional range | domet visoke frekvencije u svim smjerovima |
| YAG | yttrium/aluminium garnet | itrijev-aluminijev granat |

[KATEGORIJA 0
NUKLEARNI MATERIJALI, POSTROJENJA I OPREMA](dodatni/377874.pdf)

[KATEGORIJA 1
MATERIJALI, KEMIKALIJE, »MIKROORGANIZMI« & »TOKSINI«](dodatni/377875.pdf)

[KATEGORIJA 2
OBRADA MATERIJALA](dodatni/377876.pdf)

[KATEGORIJA 3
ELEKTRONIKA](dodatni/377877.pdf)

[KATEGORIJA 4
RAČUNALA](dodatni/377878.pdf)

[KATEGORIJA 5
TELEKOMUNIKACIJE I »SIGURNOST INFORMACIJA«](dodatni/377879.pdf)

[KATEGORIJA 6
SENZORI I LASERI](dodatni/377880.pdf)

[KATEGORIJA 7
NAVIGACIJA I AVIONIKA](dodatni/377881.pdf)

[KATEGORIJA 8
POMORSTVO](dodatni/377882.pdf)

[KATEGORIJA 9
ZRAČNI I SVEMIRSKI PROSTOR I POGONSKI SUSTAVI](dodatni/377883.pdf)

Uredba, NN 57/2008-1950
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)